作者:吳潛
標題:賀新郎
內容:寶扇驅纖暑。又淒涼、蒲觴菰忝，異鄉重午。巧索從來無人系，惟對榴花自語。也何用、謳秦舞楚。生愧孟嘗攙一日，嘆三千、客汗揮成雨。如伯始，謾臺傅。迴圈浩劫無終古。但坤牛、乾馬抽換，是長生譜。安得箋天天便許，歸鍊金翁木父。問海運、爭如穴處。一笑流行還坎止，算陳陳、往事俱灰土。南墅鶴，想思主。